
Auctore  Alexandro  Morton. 


r^AUCi  morbi  quibus  corpus  humanum  est  pro¬ 
clive,  attentionem  medicorum  magis  quam  Febris 
nuper  excitarunt.  Tentamina  diversa  quas  dein¬ 
ceps  in  medium  prodierunt,  controversiis  in¬ 
numeris  inter  medicos  de  hac  re  summa  ortum 
prsebuerunt.  Quia  non  est  mihi  consilium  de 
opinionibus  diversis  et  commentis  inanibus  in 
phaenomena  febris  quae  ab  auctoribus  variis  prola¬ 
ta  fuerunt,  disserere,  observationes  me^  de  Patho- 
logia  febris,  quae  legibus  hujus  Academiae  Almae 
obtemperans,  proferam,  intra  certos  limites  conti¬ 
nebuntur.  Facultas  summa  mihi  fuit  per  annos 

multos  chirurgo  in  Classe  Kegia  et  stipendium  in 
Mediterraneo,  America,  et  India  Orientali,  pere¬ 
gre  merenti,  febres  diversas  in  istis  regionibus  en- 
demias,  constitutionibus  Europ^orum  adeo  infes¬ 
tas,  videndi. 

CuLLENUS  celeberrimus,  inNosologia  sua,  mor¬ 
borum  febrilium  phaenomena  summo  judicio  expo¬ 
suit.  Symptomata  sunt,  “  Pyrexia,  post  horrorem 
pulsus  frequens,  calor  major,  plures  functiones  lae¬ 
sae,  viribus  praesertim  artuum  imminutis quam¬ 
vis  in  regionibus  calidioribus  alia  symptomata  im¬ 
petum  febris  praegredientia,  quae  pathognomica 
non  prorsus  haberi  possunt,  ut  diarrhoeam  bilio- 

t 

sam,  choleram  morbum,  aflbctus  catarrhales  alios- 
que,  saepe  conspexi.  Dr  Rush,  in  Historia  ejus 
Febris  Flavae  Philadelphiae,  de  iisdem  loquitur;  di¬ 
cit,  hanc  symptomata  cholerae  morbi  et  colicae  sae¬ 
pe  exhibuisse ;  et  in  uno  exemplo  febrem  post  co¬ 
licam  sanatam  et  finitam,  in  intermittentem  regu¬ 
larem  desiisse 

CuLLENUS  tria  genera,  intermittentium  me¬ 
morat  ;  nimirum, 

Tertianam,  exhibentem  paroxysmos  similes  in¬ 
tervallo  quadraginta  octo  circiter  horarum. 


*  Rush,  vol.  iv.  p.  ^8. 

Quartanam,  exhibentem  paroxysmos  similes  in¬ 
tervallo  septuaginta  duarum  circiter  horarum. 

Quotidianam,  ostendentem  paroxysmos  similes 
intervallo  viginti  quatuor  circiter  horarum  ;  pa¬ 
roxysmis  matutinis. 

Ex  intermittentibus  numerosis  miasmate  palu¬ 
dum  orientibus,  tertiana  longe  est  frequentissima ; 
istae  febres,  aspectus  tam  plurimos  et  diversos  ad 
intervalla  exhibent ;  et  pari  passu  ab  initio  ad  fi¬ 
nem  raro  pergunt,  ut  aeger  nunc  se  melius,  et 
nunc  pejus  habet.  Singuli  paroxysmi  in  tria  sta¬ 
dia,  frigidum,  calidum  et  sudatorium,  dividuntur  : 
stadium  frigidum  incipit  languore,  sensu  debili¬ 
tatis,  qui  paulatim  ingravescere  videtur,  oscita¬ 
tione  frequente  et  pandiculatione,  anorexia,  vultu 
et  extremitatibus  pallidis,  liniamentis  corrugatis, 
mole  singularum  partium  externarum  imminuta, 
et  cute  ubique  constricta,  quasi  frigus  subito  ad¬ 
motum  fuisset,  ^ger  denique  frigus  vehemens 
.sentit,'  rigores  universi  accedunt,  cum  doloribus 
capitis,  dorsi,  lumborum  et  articulorum  v  subin¬ 
de  nausea  et  vomitu  bilioso  ;  respiratio  est  parva 
et  frequens  ;  urina  fere  est  pellucida;  sensus  mul¬ 
tum  imminuitur ;  mens  nonnihil  est  turbata  ;  pul¬ 
sus  est  parvus,  frequens,  et  saepe  abnormis ;  coma 
et  stupor  aliquando  accedunt.  His  signis  ceden- 

tibus  post  breve  tempus,  stadium  secundum  inci¬ 
pit,  cum  calore  aucto  per  totum  corpus,  rubore 
vultus,  cute  sicca,  siti,  dolore  capitis,  micatione 
temporum,  anxietate  et  vigilia :  respiratio  ple¬ 
nior  ad  intervalla  videtur,  sed  libera,  evidenter 
multum  accelerata :  lingua  pellicula  obducitur,  et 
pulsus  quamvis  fortior,  magis  iit  regularis  ;  si  im¬ 
petus  gravis  fuerit,  tunc  delirium  fortasse, accedit. 
His  signis  aliquamdiu  perstantibus,  sudor  in 
fronte  erumpit,  qui  in  perspirationem  profusam 
paulatim  desinit :  et  symptomata  generalia  mor¬ 
bi  levantur,  quando  functiones  statum  priorem  re¬ 
cuperant.  WiNTUiNGHAM  observat,  ‘‘  Circa 
medium  mensis  Aprilis  placidum  et  calidum  fu¬ 
it  coelum,  imbribus  aliquando  comitatum,  venti 
tamen  omnino  incerti  fuerunt,  et  variabiles,  quae 
coeli  temperies  in  priorem  mensis  sequentis  par¬ 
tem  porrecta  est :  hac  tempestate  apparebant  fe¬ 
bres  quaedam  remittentes  et  intermittentes,  prio¬ 
rum  autem  paroxysmi  more  incerto  et  omnino  ir¬ 
regulari  recurrebant :  urina  turbida  fuit  et  sedi¬ 
menti  expers,  tam  in  remissionibus  quam  in  ipsis 


paroxysmis 


*  WiNTRiNGHAM,  Commentarium  Nosologicum  de  Morbis 
Epidemicis,  p.  105. 

Haec  sunt  signa  solita  classis  Intermittentium 
quas  in  quibusdam  locis,  praecipue  paludosis  et 
aliter  insalubribus,  hujus  regionis  praevalent ; 
semper  a  me  perceptum  fuit  in  littoribus  Medi¬ 
terranei,  insulis  Indiae  Occidentalis,  et  locis  diver¬ 
sis  Americae,  ubi  remittentes  biliosae  saeviunt, 
quod  in  mense  Julii  plerumque  evenit  morbum 
ad  initium  semper  esse  acerrimum,  simul  cum  cu¬ 
te  flava  ;  et  in  plurimis  aegris  bilem  copiose  effu¬ 
sam  conspexi ;  istae  febres  tamen  speciem  valde 
diversam  prae  se  ferunt.  Exempli  gratia ;  in  na¬ 
vibus  longis  quae  in  Sinu  Calpes  positae  sunt,  ty¬ 
pum  insigniter  mutatum  observavi.  Symptoma¬ 
tis  typhum  magis  referentibus  situ  magis  secluso 
portus  prorsus  inductis,  et  in  aliis  navibus  quae 
non  pedes  sexcentos  procul  in  an  choris  stabant, 
sed  vento  ex  mari  magis  subjectae,  hi  nautae  qui 
'  morbo  fuerunt  correpti,  eodem  multo  mitiori  labo¬ 
rarunt,  et  cito  convaluerunt  :  Contra,  illi  multo 
diutius  male  se  habebant,  et  raro  ab  initio  et  sta¬ 
diis  provectis  usque  ad  finem  morbi  periculo  erant 
immunes.  Cleghorn,  in  opere  ejus  praeclaro 
de  morbis  Epidemicis  Minorcae,  memorat  tertia¬ 
nas  anno  progredieiite  magis  periculosas  et  difli- 
ciles  sanatu  evadere,  et  illis  febribus  malignis  qui- 

bus  nomina  sunt,  Syncopalis,  Lipyria,  Assodes 
finiri :  et  praecipue  si  pluvia  per  solstitium  aesti¬ 
vum  copiosa  fuerit.  Circa  .aequinoctium  formas 
insigniter  diversas  induunt,  et  febres  continuas 
saepe  simulant,  paroxysmos  diuturnos  repetitos 
exhibentes  ;  sed  hyeme  appropinquante  typus  fit 
simplicior,  et  quamvis  longae  et  pertinaces  in  tem¬ 
pestate  frigida  evadunt,  tamen  magis  regulares  et 
minus  periculosae  quam  in  aestate  existunt 

Per  annos  plurimos  in  Mediterraneo,  pluviis 
periodicis,  quae  mense  Octobris  occurrunt,  inci¬ 
pientibus,  semper  mihi  perceptum  fuit,  propter  ar¬ 
dorem  solis  tempore  aestivo,  praecipue  ventis  sir oc¬ 
co  tenentibus,  quod  hac  tempestate  accidit,  eva¬ 
porationem  insignem  e  terra  fieri,  jam  magnopere 
calefacta.  Si  coelum  sit  serenum,  atmosphaera  ven¬ 
tis  parum  turbata,  metuendum  est  ne  hoc  sit  prae¬ 
nuntium  aegritudinis,  ut  dysenteriae,  cholorae  mor¬ 
bi,  et  speciei  teterrimae  febris  remittentis  biliosse, 
ut  a  Cleghoun  traditae.  Advenae  tunc  tempo¬ 
ris  his  malis  raro  sunt  immunes,  et  incolae  plus 
minusve  viribus  eorum  semper  sunt  obnoxii,  nam 
utcunque  mites  et  leves  febres  biliosae  ad  initium 


*  Cleghorn,  Diseases  of  Minor ca,  p.  185. 

videantur,  signis  nunquam  omnino  fidere  oportet. 
Contra,  multum  periculi  designat,  cum  paroxysmi 
sunt  longi  et  protracti,  si  his  adsunt  delirium  per¬ 
tinax,  coma  intensum,  anxietas  summa,  et  dolor 
lumborum  vel  orificii  superioris  ventriculi,  cum 
fastidium  est  cibi,  et  etiam  intervallis  aeger  est  > 
debilis  et  vertigine  laborat,  ut  vix  ambulare  pos¬ 
sit.  Summum  periculum  quoque  adest,  cum  re¬ 
gio  hypochondrica  et  epigastrica  tumidae  et  durae 
sunt,  et  tactae  vel  manu  leniter  pressae  dolent ; 
cum  maculae  urticariam  referentes  in  cutem  saepe 
erumpunt.  Urina  est  pellucida  vel  leviter  colo¬ 
rata,  et  pulsus  paulatim  fit  debilior  et  intermit¬ 
tens,  cum  sudoribus  frigidis  et  tenacibus.  Dr 
Rush  inquit,  ‘‘  That  most  of  the  bilious  cases  of 
fever  which  came  under  bis  notice,  were  attended 
with  quotidian,  tertian  et  quartan  intermissions  ; 
and,  in  many  of  his  patients,  tbere  was‘an  uni- 
versal  rash 

Prognosin  valde  faustam  morbi  inferre  licet, 
cum  dolores  acuti  intestinorum  inter  paroxysmos 
non  existunt,  et  hi  diutius  horis  duodecim  haud 
perstant,  si  sudoribus  calidis  et  profusis  abeunt,. 


*  Rush,  Account  of  Sporadic  Cases,  voL  iv.  p.  439; 

si  appetitus  est  cibi,  si  pustulae  parvae  circa  labia 
et  faciem  erumpunt,  et  cum  urina  sedimentum 
spissum  aureum  demittit.  Mihi  haec  species  fe¬ 
bris  remittentis  frequentius  ad  Havannam  quam 
alias  visa  fuit,  et  in  mense  Octobris,  qui  ab  inco¬ 
lis  inter  menses  saluberrimos  recensetur,  observa¬ 
tur  ab  initio  Octobris,  quo  Aquilones  tenent  et 
plus  minusve  per  hiemem  perflant.  Intermitten¬ 
tes  inter  incolas  maxime  sseviunt,  qui  accessioni¬ 
bus  earum  subitis  multum  vexantur. 

Inter  advenas  solos  biliosas  remittentes  sub 
forma  teterrima  grassari  observavi.  Nonnunquam 
initio  et  stadiis  provectioribus  formam  continuam 
febris  exhibuit,  sed  remissionibus  distinctis,  debi¬ 
litatem  summam  et  convalescentiam  protractam 
inducentibus,  plerumque  finita  est.  Accessionem 
similem  (ad  Porto  Hico)  ipse  expertus  sum  ;  circi¬ 
ter  sex  hebdomadas  me  male  habui ;  et  de  effecti¬ 
bus  ejus  perniciosis  in  constitutionem  accurate 
dicere  possum.  A  plurimis  medicis  qui  in  his 
regionibus  adfuerunt  observatum  est,  illos  qui 
intermittentibus,  vel  remittente  biliosa  coeli  labo- 
runt  febre  maligna,  sub  quo  nomine  flava  bene 
cognita  est,  rarissime  correptos  esse ;  fortasse  haec 
observatio  quodam  fundamento  nititur,  quamvis 


DE  FEBRIBUS  EPIDEMICIS. 


9 


tam  plurima  exempla  huic  adversantia  exis- 
tunt :  certiorem  me  quoque  fecerunt  militi  medi¬ 
ci  se  febrem  malignam  intermittente  finiri  obser¬ 
vasse,  sed  quibus  nolo  credere:  remittens  com¬ 
munis  biliosa  coelo  peculiaris,  eos  in  errorem  pro¬ 
cul  dubio  duxisset.  Dr  Bancroft,  in  opere  re- 
cente  de  Febre  Flava  non  contagiosa,  de  re  simi¬ 
li  loquitur,  sed  ab  indole  morbi  prorsus  alienum 
est ;  conabor  ostendere  hunc  esse  morbum  sui  ge¬ 
neris,  biliosae  remittenti  ex  toto  oppositum,  et 
quaedam  signa  exhibere  de  quibus  medicus  non 
potest  esse  dubius. 

% 

DE  VARIETATIBUS  TYPHI. 

CuLLENO  celeberrimo  in  Nosologia  sua  diffi¬ 
cultas  febres  continuas  ordinandi  omnino  percep¬ 
ta  fuit :  cum  remissiones  et  exacerbationes  verae 
fiunt,  analogiam  earum  exponere  conabor.  Fe¬ 
bris  continua  communis  typhum  in  stadiis  pro¬ 
vectis  aliquando  exhibeat,  et  audeo  dicere  multos 
medicos  eadem  indicia  conspexisse.  Cullenus 
celeberrimus,  in  ordinando  febres,  definit  Typhum 
esse  contagiosam,  pulsu  parvo,  debili,  et  plerum- 

que  frequente,  urina  parum  mutata,  functionibus 
animalibus  multum  turbatis,  viribus  prostratis. 
In  formis  gravioribus  morbi,  cum  humores  ad 
putredinem  tendunt,  typhum  graviorem  esse  di¬ 
cit  ;  quamvis  definitio  symptomatum  nonnihil'  sit 
inaccurata,^  secundum  opinionem  hodiernam  de 
morbo,  et  sententiae  innumerae  scriptorum  vario¬ 
rum  de  hac  re  prolatae  fuerint,  tamen  nullas  ha¬ 
rum  tam  faciles  intellectu  ut  ejus,  inveni :  no¬ 
men  CuLLENi  oblivioni  nunquam  cedet,  Noso- 
logia  sua  systematica  ingenium  summum  semper 
demonstrabit. — Operam  symptomatis  typhi  solis 
nunc  daho.  Epidemica  annos  tres  idtimos  per 
fer^  totam  Britanniam  fuit,  indoles  et  ratio  me¬ 
dendi  morhum  melius  intellectae  fuerunt  :  ple¬ 
rumque  cum  dolore  capitis,  frigore,  animo  demis¬ 
so,  et  vultu  pallido,  adoritur ;  oculi  sunt  hebetes 
et  graves,  lassitudo  generalis,  dolor  dorsi  lumbo¬ 
rum  et  articulorum,  sitis  vehemens,  os  siccum, 
lingua  pellita  et  muco  fusco  et  tenace  obducta ; 
fastidium  cibi,  nausea  et  aegritudo  ventriculi,  res¬ 
piratio  celer  et  pulsus  frequens  quoque  observan¬ 
tur  :  haec  signa  plus  minusve  gravia  ad  intervalla, 
per  spatium  duorum  vel  trium  dierum  nonnun- 
quam  perstabunt,  quando  stadium  secundum  vel 

febrile  manifestius  se  prodet.  In  plurimis  exem- 
piis  morbus  magis  insidiose  serpit,  imprimis  in 
locis  humidis,  et  in  domiciliis_  parvis,  ubi  ventila¬ 
tio  justa  et  mundities,  valetudini  tam  necessariae, 
desunt,  pr«ecipue  in  vicis  frequentibus  et  opificiis 
confertis.  Petechiae  in  stadiis  primis  mnrbi,  pro¬ 
dierunt  ;  exemplum  accidit  mihi  videre  in  eomi- 
tatu  Eboraci  in  quo  delirium  per  tres  hebdoma¬ 
das  perstiterat.  :  Morbus  nisi  ei  tempestive  obviam 
itum  est,  ante  diem  vigesimum  primum  raro  fi¬ 
nietur  ;  multos  vidi  qui  recidivam  post  hoc  tem¬ 
pus  experti  sunt :  in  plurimis  opificiis  magnis  la¬ 
neorum  apud  Leeds,  quibus  millia  plurima  ho¬ 
minum  utriusque  sexus  occupantur,  qui  oleo  et 
sordibus  oblini  apparent,  valetudine  semper  frui, 

I 

et  typho  magna  ex  parte  immunes  esse  visi  sunt ; 
contra  in  multis  oppidis  aquilonibus  Eboraci,  in 
locis  saluberrimis  et  vento  subjectis,  incolae  morbo 
graviter  laborarunt,  nec  vires  ejus  per  menses 
hiemales  imminutae  fuerunt. 

DIAGNOSIS. 

Discrimen  inter  phaenomena  typhi  et  for¬ 
mam  magis  solitam  Febris  continuae  nunc  cona- 

bor  statuere.  In  hac  signa  sunt  mitiora  in  sta¬ 
dio  primo,  cutis  in  genis  plerumque  est  praeter 
solitum  rubra ;  contra  in  illa,  cutis  semper  est  co¬ 
loris  magis  fusci  et  male  sani.  Lingua  quoque  ab 
initio  proclivis  est  fieri  fusca  et  arida  ;  contra,  in 
Febre  communi  continua  semper  est  albida,  et 
prima  hebdomada  saepe  aliquid  humida.  Nihilo¬ 
minus  in  stadiis  provectioribus  morbi  typum 
signa  solita  typhi  exhibere  conspexi :  lingua  foe¬ 
dissima  fiebat,  et  muco  fusco  obducta  fuit ;  pulsus 
fuit  abnormis,  et  revera  omnia  indicia  renixus  in¬ 
signis  generis  vasculosi  adfuerunt :  res  hujusmodi 
valde  ambigua  semper  habenda  est.  Eadem  signa 
ab  auctoribus  diversis  percepta  fuerunt,  qui  de 
hac  re  fusius  locuti  sunt ;  alienum  foret  a  consi¬ 
lio  hujus  dissertationis  plura  proferre,  quam  istas 
varietates  febris  interdum  occurrentes,  quarum  ra¬ 
tionem  reddere  adeo  est  difficile,  tantum  memo¬ 
rare.  Arcessitus  sum  circiter  menses  octodecim 
abhinc  puellam  annos  sexdecim  natam  visere, 
quae  typhi  accessione  gravi  simul  cum  signis 
pneumoniae  correpta  fuit :  eam  vidi  die  decimo 
post  accessionem  in  conditione  maxime  miseran¬ 
da,  fere  exhaustam  et  comatosam  ;  oculi  profundi 
semi-aperti  fuerunt ;  pulsus  durus  et  frequens, 

malae  floridae;  dolores  extremitatum  superiorum 
et  inferiorum  multum  conquesta  est ;  carpus  dex¬ 
ter  insigniter  fuit  tumefactus ;  nihilominus  citius 
opinione  ob  regimen  antiphlogisticum  convales¬ 
cebat.  Mihi  persuasum  habeo  pleraque  exempla 
spuria  quae  nobis  occurrunt,  a  diathesi  constitu¬ 
tionali  aegri  pendere. 


DE  FEBRE  CARCERARIA. 

Alia  species  est  febris  cui  operam  dare  mihi 
saepe  necesse  fuit,  nimirum  Fehris  Carceraria 
vel  Nosocomialis,  quae  tantum  est  species  gravior 
morbi  ex  contagio  humano  pendens  in  carceribus 
frequentibus,  ob  sordes  et  ventilationis  idoneae 
defectum  coacto.  Mense  Junii  anni  1813,  cum 
adfui  navi  bellicae  apud  Quebec,  captivos  pluri¬ 
mos  Americanos  valde  squalidos  et  immundos 
accepimus  ;  inter  navigandum  ad  Hallifax  fe¬ 
bris  eos  invasit,  quae  causa  fuit  qua  contagium 
per  navem  nostram  nautis  sanis  impletam  grassa¬ 
batur  :  unus  ex  Americanis  die  quinto  ab  acces¬ 
sione  mortuus  est  ;  dysenteria  laboraverat  ante¬ 
quam  navem  conscendit.  A  me  saepe  observatum 

est  quod  si  febris  die  nono  non  levamen  subiisset, 
eadem  haud  raro  ingravesceret,  sanguinis  fluxu 
eopioso  e  naribus,  aegro  semper  relicto  valde  con¬ 
fecto,  convalescentia  magnopere  protracta. 

DE  FEBRE  PUTRIDA  MALIGNA. 


Indicia  insigniora  febris  malignae  quae  prodiit 
in  nave  dicta  Bulwark,  habente  bombarda  sep¬ 
tuaginta  quatuor,  apud  Havannam,  me  chirurgo 
ejusdem  anno  1811,  nunc  tradam.  Felix  est 

nostrae  Britanniae,  quod  hoc  malo  pestifero  adhuc 
■  # 

est  immunis ;  nuncia  nuper  ex  Barcelona  recep¬ 
ta,  hanc  febrem  funeste  finiri,  tristissime  demon¬ 
strant. 

Signa  generalia  febris,  praegressa  sunt  horrores 
frigidi,  dolor  vehemens  frontis,  dolores  extremita¬ 
tum  superiorum  et  inferiorum  et  dorsi,  oculi  spe¬ 
ciem  vitream  et  aliquid  fuscam  exhibentes,  et  lu¬ 
ce  perscrutati,  pupillae  plus  minusve  dilatatae  visae, 
cutis  frigida  et  ob  halitum  tenax,  calore  pallido 
croceo,  pulsus  parvus  et  frequens,  lingua  inter¬ 
dum  nitida  et  saepe  humida,  et  ut  videretur,  co¬ 
ma  :  post  paroxysmum  finitum,  stadium  calidum 

incipit,  cum  ardore,  pulsu  duro  et  frequente,  do¬ 
lore  summo  frontis  et  dorsi,  siti  vehemente,  lin¬ 
gua  pellita  et  mucu  fusco  obducta,  comate  et  de¬ 
lirio,  oculi  volvuntur,  facies  turgida  et  inflammata 
quasi  cava  eos  non^  possunt  continere,  vultus  flo¬ 
ridus,  dolor  ingens  ad  scrobiculum  cordis  et  prae¬ 
cordia,  nausea  et  vomitus  bilis :  paroxysmus  fe¬ 
brilis  plus  minusve  vehemens  per  spatium  horj^ 
rum  duodecim,  octodecim,  viginti  quatuor  vel  tri¬ 
ginta  et  sex  perstabit,  et  huic  semper  accedunt 
sudores  frigidi  et  tenaces,  delirium  et  loquela 
perpetuo  aliena,  ^ger  sic  se  habet  usque  ad  ho¬ 
ram  sexagesimam  quartam  vel  sextam  post  im¬ 
petum,  cum  mens  per  breve  tempus  est  sana,  et 
aeger  se  multo  melius  habere  videtur ;  sed  hoc 
tantum  brevi  perstat ;  oculi  feroces,  et  inflammati 
videri  incipiunt,  quasi  e  situ  sua  exilirent,  deli¬ 
rium  vehemens,  cui  saepe  adest  vomitus  humoris 
nigri,  faecibus  caffeae  similis,  vel  sanguinis  proflu¬ 
vium  ex  ore,  auribus,  ano  et  urethra  saepe  comi¬ 
tatur.  Haec  symptomata  urgentia  per  duas  tres- 
ve  horas  perstabunt,  cum  signa  mortis  instantis 
accedunt ;  ut  frigus  universum,  sudores  tenaces, 
tremores,  et  imminutio  pulsus,  donec  aeger  obit, 
quod  hora  septuagesima  secunda  vel  die  tertio 

post  accessionem  accidit :  paucis  horis  ante  obitum 
aeger  retentione  urinae  semper  laborat:  quidam 
aegri  quos  visi,  die  secundo,  dolorem  hypogastrii, 
suppressionem  urinae,  tensionem  dolentem  manu 
premente,  questi  sunt ;  nec  haec  nisi  aliquamdiu 
post  convalescentiam  redeuntem  imminuta  fuit. 
Talia  sunt  signa  praecipua  quae  huic  malo  pesti¬ 
fero  adsunt,  sed  modus  quo  adoritur  valde  est  di¬ 
versus  :  exemplum  vidi  nautae  qui  spasmis  vio¬ 
lentis  correptus  fuit,  delirio  suhsequente  ut  tres 
viri  eum  in  lecto  tenere  vix  pollerent,  nec  illi  ni¬ 
si  brevi  tempore  ante  mortem,  quae  die  tertio  ac¬ 
cessit;  prorsus  abierunt. 

Alterum  exemplum  fuit  nautae  qui  modo  soli¬ 
to  correptus  fuit,  et  apoplexia  die  secundo  obiit. 
Sub  finem  Octobris  ad  Havannam,  Long.  82. 
18  Occidentalis  ;  Lat.  23.  12  Septentrionalis, 
pervenimus  ;  sed  tot  fuerunt  funera  per  aestatem, 
ut  plurima  millia  hominum  morbo  succubuerunt : 
stragem  fere  similem  inter  incolas,  imprimis  ni¬ 
gros  aliosque,  ut  comites  in  navibus  onerariis,  edi¬ 
dit.  Quamvis  indigenas  febri  non  adeo  esse  ob¬ 
noxios  bene-  innotescit,  plurimae  fuerunt  naves 
Americanae  in  portu,  quarum  comites  omnes  pe¬ 
rierunt.  Oppidum  loco  humili  paludoso  situm 

est,  per  tempestatem  pluvialem  fere  aquis  obruitur, 
vise  11011  sunt  stratae,  vada  immunda  aquae  stag¬ 
nantis  plena  passim  conspicuuntur.  Cum  febris 
pestifera  incolas  non  adoritur,  a  specie  tertiana 
intermittentium  et  remittentium  nunquam  sunt 
immunes ;  Havanna  inter  loca  maxime  pestifera 
Indiae  Occidentalis  habetur.  Mihi  contigit  con¬ 
venire  nostratem  Doctorem  Halliday,  qui 
per  annos  viginti  quatuor  hic  habitaverat,  spa¬ 
tium  valde  insolitum  temporis  per  quod  aliquis 
Europaeus  degat :  valetudo  ejus  intermittente  au¬ 
tumnali  multum  fuerat  confecta.  Mihi  dixit, 
saepe  observatum  fuisse  quoque  quinto  anno  fe¬ 
brem  multo  graviorem  fieri,  omnemque  rationem 
medendi  usurpatam  febri  non  occurrere  posse : 
inter  Nigros  quam  alios  incolas  quoque  esse  in¬ 
festiorem  memorat,  quod  dicto  Doctoris  Ban- 
CROFT,  adversatur,  dicentis  Nigros  plerumque  es¬ 
se  immunes  :  parum  potest  esse  dubii  Febrem 
Malignam  Havannae,  typi  esse  teterrimi,  utpote 
quae  die  tertio  letho  finita  est.  In  plerisque  in¬ 
sulis  Britannicis  Indiae  Occidentalis  febris  usque 
ad  diem  quintum  et  septimum  protrahitur  prius¬ 
quam  ad  crisin  pervenit,  quae  pro  forma  mitiore 
morbi  haberi  potest.  Si  in  memoria  tenemus  doc- 

trinam  dierum  criticarum  ut  a  Hippocrate  sta¬ 
bilitam,  operam  ei  in  singulis  stadiis  hujus  morbi 
dare  magnopere  proderit ;  nam  ut  remissiones  fe¬ 
briles  quod  ad  gradum  renixus  tantum  differunt, 
procul  dubio,  maxime  est  insigne  phsenomenon 
in  febre  quod  actio  morbosa  generis  vasculosi  ul¬ 
tra  tres  dies  haud  perstare  potest.  In  memoria 
est  mihi,  peste  erumpente  apud  Melitam  ubi  eram 
anno  1813,  plerosque  eadem  correptos  ob  vehe¬ 
mentiam  ejus  die  tertio  obiisse  :  sed  quia  pestis 
magnopere  est  contagiosa,  quod  ad  plurimas  res 
ex  Febre  Flava  valde  diversa,  tamen  multa  signa 
utriusque  mali  sunt  simillima.  Dr  Chisholm, 
in  suo  opere  de  Febre  Elava  apud  Grenadam, 
plurimos  ex  ejus  aegris  tumoribus  glandularum 
laborasse  affirmat :  casum  praefectus  navis  orariae 
memorat,  comites  cujus  signis  solitis  febris  pesti¬ 
ferae  correpti  fuerunt,  qui  in  altum  vecti  sunt,  et 
nullo  auxilio  donec  die  sequente  suppeditato, 
morbus  cursum  suum  usque  ad  diem  nonum  per¬ 
solvit,  quo  delirium  et  intumescentia  parotidum 
utriusque  lateris  prodire  inceperunt ;  tumescentia 
tam  cito  pede  perrexit,  ut  totum  collum  et  major 
pars  faciei  mutationem  formae  die  decimo  ter¬ 
tio  subierint,  quodcunque  devorare  conatus  est 

per  nasum  exiit,  dolor  horum  tumorum  adeo  in¬ 
gravescebat,  ut  situ  erecto,  ne  suffocaretur,  semper 
opus  esset  ;  die  decimo  quarto  tumores  aspec¬ 
tum  gangraenosum  induerunt,  et  vibices  in  om¬ 
nibus  aliis  partibus  corporis  prodierunt ;  vespere 
mortuus  est  f . 

Alterum  casum  memorat,  qui  convenientiam 
ejus  cum  peste  clare  illustrat.  Die  Lunae  Julii 
vicesimo  anni  1793,  Praefectus  Brand  tormen¬ 
torum,  nonnihil  molestiae  expertus  est,  et  miratus 
est  quia  maculas  lividas  in  collum  et  genas,  et  es¬ 
charas  vel  ulcera  parva  in  nares,  erumpere  vidit. 
Die  Martis  in  cubiculo  se  continebat,  sed  appeti¬ 
tum  cibi  bene  servabat,  nullo  signo  peculiari  pes¬ 
tis  laborabat ;  sed  haec  ingravescebat  et  terrorem 
injicere  incipiebat ;  vespere  dolor  fuit  in  fronte, 
quem  febrem  adesse  indicasse  satis  intellixit ;  ani¬ 
mo  demisso  correptus  est,  et  lachrymas  copiosas, 
eventum  lethalem  praesciens,  effudit;  nullis  cum 
aliis  symptomatis  nisi  sudoribus  frigidis  et  livore 
fere  universo  vespere  diei  Mercurii  animam  effla- 


*  Dr  Russel,  de  Peste  ad  Aleppo,  tractans,  dicit  vibices 
saepe  observatas  fuisse,  p.  132,-137- 

t  Chisholm,  Fever  of  Grenada,  vol.  i.  p.  178. 

vit  Observandum  est  modos  esse  morbi  in  in¬ 
sulis  Indiae  Occidentalis,  et  advenas  Britannicos 
quam  Hispanicos  valetudine  magis  secunda  gavi¬ 
sos  esse ;  aliis  tempestatibus  quam  alteris  febris 
multo  mitior  est :  pauxillo  virium  ejus  noxiarum 
retento,  et  aliqua  mutatione  speciali  facta  typi, 
multum  ingravescit  ;  hoc  conditioni  coeli  saepe 
tribuitur,  et  indicium  est  certum  febrem  mitio¬ 
rem  esse  ultra  diem  tertium  protractam,  quem 
tempus  criticum  morbi  semper  habui,  eo  usque 
quod  si  ulli  aegri  diem  tertium  superarent,  eos 
sanitatem  suam  recuperaturos  esse  fere  praedicere 
possem.  Dr  Halliday,  qui  ob  commorationem 
suam  diuturnam  apud  Havannam,  plura  exempla 
mali  quam  alius  medicus  conspexit,  idem  obser¬ 
vavit.  Procul  dubio  multum  ex  ratione  medendi 
ad  initium  pendebit.  Febris  Flava  quae  Phila¬ 
delphiae  anno  1793  et  sequentibus  erupit,  quod 
ad  multas  res  a  Febre  apud  Havannam  discre¬ 
puit.  Dr  Rush  testante,  signa  generalia  febris 
remittentem  biliosam  ex  cute  flava  et  bile  copio¬ 
sius  effusa,  potius  exhibuerunt  ;  et  nihilominus 
vires  lethales  febris  ne  quidem  fuerunt  imminu- 

*  Chisholm,  Fever  of  Grenada,  vol.  i.  p.  322, 

tse.  Dr  Rush  memorat  remissionem  die  tertio 
saepe  talem  fuisse,  qualis  morbum  cursum  suum 
persolvisse  et  periculum  praeteriisse,  fidem  gig¬ 
nat  :  impetus  vehemens  febris  die  quarto  hunc  er- 

m- 

rorem  sustulit,  et  si  remedia  idonea  non  usurpata 
fuerunt  die  tertio  mors  saepe  accessit 

Indicium  aliud  praeclarum  est  hujus  febris  quod 
facile  distingui  potest,  dilatatio  nimirum  pupillae. 
Dr  Rush  dicit,  se  pupillas  praeter  naturam  dila¬ 
tatas  in  diversis  aegris  die  tertio  post  impetum 
vidisse,  et  oculum  non  sic  affectum  raro  conspex¬ 
isse  f . 

Aspectum  similem  in  omnibus  aegris  ad  Ha- 
vannam  correptis,  morbo  ineunte,  observavi. 

Exempla  duorum  nautarum  viginti  annos  na¬ 
torum,  qui  habitu  plethorico  praediti  fuerunt,  be¬ 
ne  recordor,  et  qui  quodam  mane  dolore  frontis 
et  vertigine  affecti  fuerunt ,  cum  hos  visi,  pul¬ 
sum  potius  rariorem  inveni,  sed  cutem  prorsus  fri¬ 
gidam  et  linguam  humidam.  Tantum  ex  oculis 
eorum  luce  vivida  inspectis,  de  natura  morbi  cer- 


*  Rush,  on  the  Yellow  Fever,  vol.  iv.  p.  135. 


t  Idem,  p.  100. 

tior  fui ;  pupillae  multum  fuerunt  dilatatae  et 
splendorem  solitum  amisisse  visae  sunt  :  vespere 
signis  febribus  violentis,  et  delirio  affecti  fuerunt ; 
ambo  die  tertio  mortui  sunt :  isti  homines,  me 
Judice,  febre  correpti  sunt,  quia  vigilias  egerunt 
prope  nosocomium  febrile  ad  ignem ;  cum  navis 
anchora  tenetur,  prora  ad  ventum  vertitur,  efflu¬ 
via  igitur  ope  temperiei  auctas  ignis  facile  ascen¬ 
derent,  unde  isti  homines  morbo  proclives  fue¬ 
runt.  Omnes  nautae  quos  morbus  implicuit  excu¬ 
bias  littore  egerant,  et  liquores  spirituosos  copiose 
hauserant ;  alioquin  mihi  persuadetur  nisi  hoc 
cummercium  extitisset,  malo  prorsus  fuissent  im- 
munes.  Major  pars  nautarum  nostrorum  Indiis 
Occidentalibus  diu  ante  permanserant :  summi 
est  momenti  omnia  signa  hujus  mali  teterrima 
caute  observare  ;  nulla  species  est  febris  mihi  no¬ 
ta  quae  in  stadiis  ejus  diversis  adeo  est  manifesta. 
In  tertio  stadio  febris  paroxysmum  adorientem, 
perspiratione  valde  profusa,  aliis  signis  ut  videre¬ 
tur  multum  levatis,  conspexi ;  aeger  ex  statu  ejus 
priore  comatoso  se  multo  melius,  ut  putat,  ha¬ 
bens,  experrectus  est :  sed  eheu  !  levamini  brevi 
febris  gravis,  delirium  et  vomitus  fluidi  nigri  fae¬ 
cibus  caffe^  similis  accedunt,  cum  mors  cito  super- 

venit.  De  exemplis  aegrorum  ad  sanitatem  resti¬ 
tutorum  qui  signis  pessimis  mali  laborare  existi¬ 
mati  fuerunt,  audivi ;  talia  ni  fallor  rara  sunt ; 
fluidum  opacum  quod  ejicitur  effectus  saepe  est 
gangraenae  ventriculi,  quae  nimis  saepe  occurrit. 
Dr  Rush,  notavit,  dolorem  frontis  vel  temporum 
signum  fuisse  fere  infaustum,  in  Febre  Flava 
Philadelphiae ;  quia  omnes  aegri  quos  apud  Ha- 
vannam  visi,  hoc  modo  laborarunt,  quorum  major 
pars  convaluerunt,  accuratissime  haud  possum 
dicere ;  multum  igitur  ex  ratione  medendi  idonea 
necessario  pendebit,  ut  morbo  ineunti  occurratur ; 
sed  ad  naturam  hujus  mali  contagiosi  plenius 
illustrandam  saltem  inserviet.  •  Memini  mihi 
redeunti  ex  Havanna  colloquium  fuisse  cum  Do¬ 
mino  Pym,  apud  Calpen,  de  quibusdam  causis 
febris  malignae  quae  apud  milites  per  illam  aestatem 
prodierat.  Indoles  hujus  illi  tam  fuit  simillima 
navem  Bulwark  adortae,  ut  nullum  est  mihi  du¬ 
bii  dicenti  eandem  esse  febrem :  satis  bene  con- 
stat  hanc  ab  initio  ex  Havanna  ad  Gades  advec¬ 
tam  fuisse.  In  sententiam  Domini.  Pym,  de 
indole  ejus  contagiosa,  et  omnes  ab  ea  semel  af¬ 
fectos  accessioni  secundae  non  esse  proclives,  lu- 
benter  ineo:  hoc  ad  Havannam  inter  illos  qui 

febre  Gadibus  laborarunt,  et  qui  ibi  aliquamdiu 
morati  erant,  accurate  innotuit,  nec  mihi  aliter 
audire  unquam  accidit. 

Nunc  finiam  cum  observationibus  ingeniosis 
Sydenhami  venerandi,  de  Febre  pestiferi  an¬ 
ni  1665.  Cgeterum,  quod  ad  morbi  essentiam 
spectat,  eam  enucleate  definire  in  me  non  sus¬ 
cipio.  Nec  fortasse  hominibus  cordatioribus 
rem  minus  importunam  ille,  facere  videbitur, 
qui  a  m'e  postularit,  quid  hanc  aut  illam  ae¬ 
gritudinis  speciem  constituat;  quam  ego  etiam 
facerem,  si  ab  illo  idem  de  Equo  v.  c.,  inter 
animalia,  vel  de  Botanica,  inter  stirpes,  vicis- 
sim  sciscitarer.  Nimirum,  certissimis  ubique  le¬ 
gibus,  ac  artificio  sibi  soli  intellecto,  rerum  om¬ 
nium  generationes  Natura  parens  exsequitur ; 
quaeque  uspiam  e  causarum  gremio  in  actum,  ac 
quasi  iri  ducem  educit,  eorum  essentias  quiddita- 
tes  ac  differentias  constitutivas  altissimis  tenebris 
obvelat.  Hinc  unaquaeque  morborum  non  minus 
quam  ariinialium,  aut  vegetabilium,  species  affec¬ 
tiones  sibi ‘proprias  perpetuas,- ac  pariter  univocas 
ab  ‘  essentia  sua .  promanantes,  sortita  est ;  neque 
in terim  Magnopere  urgebit  ista;  quaestio  ;  qui  de¬ 
mum  morborum  medela  administrabitur,  dum 

causae  ipsorum  nos  latent :  quandoquidem  non 
causarum  sed  methodi  convenientis  atque  expe¬ 
rientiae  comprobatae  cognitione,  affectuum  pluri¬ 
morum  curatio  absolvitur.” 

Sydenham,  De  Febre  Pestilentiaii,  p.  110. 

DE  CAUSIS  REMOTIS  FEBRIS. 

CausjE  remotae  febris  materiam  copiosam  in¬ 
genio  medicorum  suppeditavit  ad  phaenomena  in¬ 
signia  ejus  indaganda,  sed  quo  eventu,  ut  scien¬ 
tia  medica  nunc  se  habet,  opinionem  certam  ef¬ 
ferre  nequeo,  quia  febris  ab  excitatione  immodica 
generis  vasculosi,  ex  quadam  re  sensibus  haud 
manifesta  ortum  habente,  oriri  habetur  :  et  si  con¬ 
tagiis  variis  dotes  quasdam  specificas  inesse  con¬ 
cedimus,  formarum  diversarum  febris,  cui  homines 
sunt  proclives,  rationem  reddere  possumus.  Ex¬ 
empli  gratia,  probe  innotescit,  miasmata  paludum 
causam  esse  remotam  Febrium  Intermittentium, 
et  fomites  vel  contagium  humanum,  causam  es¬ 
se  Typhi :  inter  hanc  igitur  et  febrem  simplicem 
continuam  dignoscere  oportet ;  haec  nonnunquam 
in  aspectu  est  fallax,  ex  altera  causa  oriatur,  ut 

effectibus  sedantibus  frigoris  vel  ex  liquoribus  spi- 
rituosis  quibuslibet,  aut  nisu  vebemente  qui  pro¬ 
clivitatem  ad  actionem  morbosam  generis  vascu¬ 
losi  inducendam  gignit.  Ad  febrem  excitandam, 
corpus  humanum,  vel  in  statu  sano  vel  morbido, 
certis  legibus  temperare,  quse  istis  mutationibus 
peculiaribus  videntur  favere,  manifestum  est. 

Effluvia  ex  corporibus  humanis  orta  in  carce- 
ribus  frequentibus,  virulenta  fieri,  et  speciem  te- 
terrimam  inducere  constat.  Effectus  horrendos 
hujus  febris,  anno  1810,  in  navibus  Gallicis  car¬ 
cerariis  in  portu  Gadium  per  obsidionem  con¬ 
spexi  :  ubi  plurima  millia  hominum  morbo  suc¬ 
cubuisse  existimatum  est.  Miasmata  paludum 
noxia  coelorum  tropicorum  vires  habent  maxime 
lethales,  vapores  pestiferi  quorum  dotibus  efflu¬ 
viorum  animalium  in  arctis  carceribus  comporari 
possunt,  stragem  passim  inter  eos  quibus  est  infe¬ 
licitas  viribus  ejus  teterrimis  subjici  inducentes. 
Ob  hanc  causam  Peons  vel  incolae  Americge 
Australis,  qui  malariam  perpetuo  metuunt,  sibi 
esse  exitio  certo  fere  putarent,  si  ad  Veram  Cru¬ 
cem,  long.  96°  50'  occidentalis,  lat.  19°  5'  septen¬ 
trionalis,  ad  imum  sinum  Mexico  sitam,  migrare 
compellerentur,  urbs  loco  humili  paludoso  sita  est. 
Lacubus  pone  oppidum  triginta  millia  passuum  in 

terram  continentem  patentibus,  plerique  incola¬ 
rum  ex  ea  mense  iVprilis  abeunt  apud  Chalapam 
habitare,  circa  nonaginta  millia  passuum  in  con¬ 
tinente  sitam,  ubi  morbi  epidemici  sint  incog¬ 
niti.  Novembre  redeunt,  et  sic  menses  insalu¬ 
bres  evadunt :  multi  ex  illis,  qui  manere  coguntur, 
intermittentibus  pereunt,  vel  vitam  miserrimam 
hepate  morboso  protrahunt.  Mihi  sors  fuit  ibi 
degere  per  plures  menses  tempestate  calidissima, 
et  laborantes  his  malis  ad  me  saepe  confugerunt. 
De  causa  remota  Febris  Putridae  Malignae  inter 
multos  medicos,  qui  doctrinae  morbum  non  esse 
contagiosum  favent,  multum  disputatum  est  : 
hunc  morbum  lethalem  perhibent,  in  coelis  calidis 
locis  peculiaribus  ortum  habere,  sequelam  esse 
miasmatum  paludum,  vel  revera  ubicunque  febris 
existit,  hanc  e  terra,  formam  graviorem  remitten¬ 
tis  biliosae  vel  nonnunquam  typhi  induentem,  ori¬ 
ri  :  talis  est  opinio  quae  plerisque  placet ;  sed  ali¬ 
quis  vel  intelligentia  mediocri  praeditus,  audebit 
dicere,  morbum  lethalem  qui  nunc  Barcelonae  sae¬ 
vit,  non  esse  contagiosum,  vel  illum  qui  tempori¬ 
bus  diversis  apud  Gades  et  Calpen  grassatus 
est,  et  plurimos  incolas  sustulit,  pariter  esse  in¬ 
noxium  ?  Sed  infeliciter  ratiocinationi  eorum, 

febris  ubicunque  erupit,  in  locis  maxime  salutari¬ 
bus  Gadium  et  Calpes,  a  miasmatis  paludum 
procul  sitis,  pariter  fuit  pestifera.  In  multis  locis 
Calpes,  Long.  45°  22'  Occidentalis,  Lat.  36°  6'. 
Septentrionalis,  pedibus  quadringentis  supra  mare 
elevatis,  multa  domicilia  in  parte  australi  rupis 
multo  sunt  altiora  ob  irregularitatem  et  sum¬ 
mum  jugum,  pedibus  circiter  mille  et  quadrin¬ 
gentis  vel  quingentis.  Plurimi  ex  incolis,  per 
gritudinem  anno  1805,  ad  locum  dictum  spelun¬ 
cam  Santi  Michaeli,  fere  ad  summam  rupem 
positum,  ut  febrem  evitarent  confugerunt ;  et 
quamvis  ea  habetur  esse  salubrior,  tamen  pleri- 
que  post  paucos  dies  morbo  succubuerunt.  Do¬ 
minus  Pym,  de  Febre  Maligna  Calpes  disse¬ 
rens,  haec  hahet.  “  Those  families  who  were  in- 
sulated,  and  had  cut  off  communication  with  the 
infected,  escaped  the  fever.  In  one  instance,  an 
officer  and  his  lady,  being  fatigued  with  the  qua- 
rantine,  and  considering  the  disease  to  he  so  far 
got  the  hetter  of,  returned  into  town  to  their 
quarters,  but  were  immediately  attacked,  as  well 
as  their  servants,  with  the  malady  / 

Pym,  011  the  Fever  of  Gibraltar,  p.  28. 

Si  natura  hujus  tentaminis  sineret,  opinionem 
morbum  non  esse  contagiosum  facile  repellere 
possem.  Exempla  plurima  cognovi  praefectorum 
diversorum,  qui  in  India  Occidentali  diu  commo¬ 
rati  fuerant,  ut  munera  eorum  qui  febre  sublati 
fuerant,  in  navibus  persolverent,  evectorum,  sed 
qui  vix  ante  tres  dies  elapsos  perierunt. 

Exempla  nimis  numerosa  morbi  contagiosi,  ve¬ 
reor,  existunt,  inde  patet  huic  esse  dotes  peculia¬ 
res  sui  generis,  ab  omni  alia  forma  febris  diver¬ 
sas,  quae  malum  adeo  teterrimum  inducere  que¬ 
ant  ;  sed  quomodo  istae  mutationes  insignes  in 
corpore  humano  oriuntur,  nullam  opinionem  in 
praesentiam  offerre  ausim. 


DE  PROGNOSI  FEBRIUM. 

Mutationes  frequentes  febris  ex  statu  sano 
ad  morbosum  adhuc  in  occulto  latent,  adeo  ut 
prognosin  justam  instituere  difficile  esset :  fortas¬ 
se  ad  hanc  formandam  opus  esset  notare,  stadia 
solita  ab  excitatione  idonea  vel  aliter,  generis  vas¬ 
culosi  et  vis  nervosae  ut  in  cerebro  sitae,  pen¬ 
dere ;  sed  quia  haec  ab  variis  causis  necessario 

conjunctis  nititur,  praecipue  cum  febris  eviden¬ 
tius  patefacit,  si  prout  vehementia  renixus  sui 
mortem  inducat,  vel  feliciter  cedat :  hoc  melius 
intelligetur,  periodos  criticos,  qui  crisin  febrium 
demonstrant  observando ;  isti  dies  sunt  tertius, 
quintus,  septimus,  nonus,  undecimus,  decimus 
quartus,  decimus  septimus,  et  vigesimus  ;  sed  ut 
febres  interdum  multo  diutius  perstabunt,  exem- 
pii  gratia,  febris  continua  communis  ad  hebdoma¬ 
dam  quartam  protrahitur,  dum  febres  graviores 
diutius  die  tertio,  quinto,  septimo  vel  nono,  raro 
vigebunt,  mutatio  typi  febris  continuae  vel  remit¬ 
tentis  ex  quodam  vitio  organico  vel  hepatis  vel 
lienis  saepe  oritur.  Febris  ad  Walcheren  hanc 
formam  induendo,  exemplum  praeclarum  est ;  qui 
in  illa  expeditione  funesta  primo  correpti  fue¬ 
runt  quamvis  anni  duodecim  lapsi  sunt,  acces¬ 
sionibus  ejus  insidiosis,  praecipue  Euro  tenente,  vel 
mutationibus  aliquibus  subitis  coeli  factis,  adhuc 
sunt  proclives.  Res  certe  egregia  est,  quod  cor¬ 
pus  humanum  mutationibus  quibusdam  afficitur, 
quae  istos  periodos  insigniunt.  In  describendo 
illos  nexus  ut  singuli  occurrunt,  ordinem  accma- 
tum  CuLLENi  sequar,  memorando 

Primo f  Symptomata  renixus  vehementis  :  et 

Secundo,  Summse  debilitatis,  vel  proclivitatis 
insignis  ad  putredinem  humorum. 

Symptomata  diathesis  systematis  inflammato¬ 
riae  in  febribus :  denotantur, 

1.  Pulsu  duro  et  frequente  calore  corporis  auc¬ 
to,  qui  congestiones  hepatis,  pulmonum,  lienis  et 
cerebri  efficiunt,  et  excretionibus  solitis  suppres¬ 
sis. 

%  Symptomata  quae  denotant  debilitatem 
summam  functionum  animalium  sunt,*  irregu¬ 
laritas  et  debilitas  motuum  voluntariorum. 

In  functionibus  vitalibus. 

Pulsus  debilis,  extremitates  frigidae,  et  debi¬ 
litas  generalis. 

In  functionibus  naturalibus. 

Debilitas  ventriculi  ut  ex  anorexia,  nau¬ 
sea  et  vomitu  patet ;  Nisus  inviti  e  paralysi 
sphincterum  ;  Deglutitio  difficilis,  e  paralysi 
musculorum  faucium  pendens. 

V 

Signa  quae  conditionem  putrescentem  fluido¬ 
rum  quod  ad  ventriculum  pertinet,  sunt : 

Fastidium  cibi  animalis,  nausea  et  vomitus,  si- 
tis  urgens,  desiderium  acidorum. 

Quod  ad  fluida  ;  1.  Sanguis  missus  e  venis  non 
ut  solito  coiens  ;  S.  Profluvium  sanguinis  e  nari- 

bus  vel  partibus  diversis,  sine  signis  impetus  auc¬ 
ti.  3.  ElFusiones  sub  cuticula  et  cute,  petechias 
maculas  et  vibices  efficientes ;  4.  Effusiones  seri 
flavi  sub  cute. 

Quod  ad  conditionem  excretionum  pertinet. 
Spiritus  foetidus,  dejectiones  laxae  et  foetidae,  urina 
rubra,  turbida,  sudores  foetidi  et  color  lividus  et 
foedus  partium  in  vesiculas  elevatarum.  Fines 
faustos  febrium  plerumque  praegrediuntur,  sedi¬ 
mentum  urinae  spissum  et  aureum,  pulsus  mollis, 
et  cutis  humida,  indicia  insigniora  morbi  levata, 
oculi  ut  solitum  splendentes,  appetitus  cibi  re¬ 
diens,  aliaque  symptomata  quae  convalescentiae 
celeri  adsunt. 


QVJE  CONSPICIUNTUR  CADAVERE  SECTO. 

Cadaveuibus  mortuorum  febribus  biliosis 
remittentibus  inspectis,  hepar  plerumque  am¬ 
pliatum  est,  et  aspectu  livido  invenitur,  vesicula 
fellis  bile  impleta,  lien  mole  multum  auctus  et 
colore  nigro,  conspiciuntur.  Signa  in  typho  ob- 

servata  congestiones  sunt  in  hepate,  vasa  cerebri 
distenta,  signa  inflammationis  exhibentia,  et  hu¬ 
mor  serosus  in  ventriculis  saepe  collectus. 

Signa  solita  in  Febre  Maligna  observata,  sunt 
congestiones  similes  in  hepate  et  cerebro,  ventri¬ 
culus  gangraena  saepe  correptus,  vel  tunica  villosa 
multum  vitiata,  pulmones,  hepar,  et  renes,  maculis 
lividis  tecta,  putredinem  morbi  denotantia,  tu¬ 
nicae  vesicae  multum  densatae  et  praeter  naturam 
contractae,  mesenterium  et  intestina  colore  livido. 

DE  CURATIONE  FEBRIUM. 

Priusquam  ad  curationem  febris  pergam, 
quaedam  de  causa  proxima  febrium  in  Morbis 
Epidemicis,  utpote  e  contagio  pendentibus,  et 
indole  quam  morbus  aliquando  induit,  breviter 
proferam :  intelligitur  frigus,  miasma  et  conta¬ 
gium  humanum,  causas  esse  remotas  febris  et 

naturae  sedantis ;  sed  quomodo  stadia  diversa  fe- 
1 

bris  oriuntur  adhuc  dubium  est :  si  tamen  ■  con¬ 
cedimus  materiem  contagiosam  in  pulmones  tra¬ 
hi,  suas  proprietates  noxias  sanguini  impertien- 

do,  procul  dubio  sensorium  ob  consensum  nervoi' 
sum  dotibus  ejus  sedantibus  quoque  affectum  iri> 
sinere  oportet :  in  fonnis  gravioribus  febris  ma¬ 
nifestior  est,  ex  statu  comatoso  aegri  cum  febris 
natura  magis  patefit^  revera  fundamentum  ac¬ 
tionis  morbidae  totius  generis  vasculosi  jacitur : 
febrem  sic  excitatam  natura  miasmatum  et  dia^ 
thesi  constitutionali  aegri,  tempore  definito  letha- 
liter  finitum  iri  invenimus,  si  non  felicitas  sit 
nobis  iidem  incipienti  vel  provectiori  obviam  ire  *, 
sed  quia  aliquae  constitutiones  *  quam  aliae  con¬ 
tagio  sunt  procliviores,  haud  raro  accidit,  quod  in 
India  Occidentali,  ubi  praefecti  contagio  subjecti 
malo  per  plures  annos  fuerunt  immunes,  nimis 
calefacti  saltando  vel  nimia  potatione,  morbo 
impliciti  fuerunt.  Mihi  maxime  persuasum  ha¬ 
beo  hanc  febrem  e  contagio  in  Gades  ab  Havan- 
na  evecto  originem  ducere ;  et  temperie  Indiae 
Occidentalis  illi  partium  Hispaniae  Australium 


*  Sydenham  observat,  Nihilominus  etiam  hujusmodi 
homines  praecedente  insigni  aliqua  aeris,  victus  caeterarum»- 
que  rerum  nonnaturalium  (ut  vocant)  mutatione  identidem 
febre  corripiuntur,  propterea  quod  eorum  sanguis  novum 
statum  et  conditionem  adipisci  gestit.” — Page  53, 

(Barcelona  sita  est  Long.  2°  8'  Orientalis,  Lat 
41°  23'  Septentrionalis,)  comparata,  thermome- 
trum  non  multum  mutari  per  tempestatem  cali¬ 
dissimam,  ineunte  Maio,  usque  ad  finem  Septem¬ 
bris,  a  gradu  sexagesimo  octavo  ad  nonagesimum* 
varians.  Tempestas  semper  est  fervidior  in  regio- 
bus  tropicis,  ob  solem  verticalem  et  coelum  den¬ 
sum  nebulosum  ;  contra,  in  Mediterraneo,  coelum 
semper  est  serenum,  calor  raro  gravis,  nisi  ex 
ventis  Sirocco,  qui  hac  tempestate  anni  praeva¬ 
lent  :  recordor  me  fuisse  ad  Palermo,  his  ventis 
ferventibus  flantibus  mense  Augusti,  cum  thermo- 
metrum  fuit  ad  gradum  centesimum  et  quintum 
in  umbra.  Causa  igitur  est  nobis  existimandi  ca¬ 
lorem  coeli  in  Hispania  huic  Febri  Pestiferae  ex 
fomitibus  favere,  illamque  fuisse  focum  contagii; 
imprimis  ut  constitutio  Europaeorum  morbo  tam 
proclivis  est,  haec  febris  tantum  in  docis  mariti¬ 
mis  prodit,  ubi  advenae  ^sunt  frequentes,  et  con¬ 
gium,  ob  causas  diversas,  ut  sordes  et  immundi¬ 
tiam,  facilius  propagatur.  Quantum  novimus  fe¬ 
bris  locos  valde  remotos  e  littore  nunquam  inva¬ 
sit,  Sevilla  excepta,  in  ripas  fluminis  navigationi 
faventis  sita,  et  non  a  Gadibus  longinqua,  quo 
merces  omnium  generum  advehuntur ;  ob  hanc 

causam  Gadibus  febris  simul  saeviebat.  Nunc 
ut  mihi  videtur,  quaerendum  est,  num  febris  ma¬ 
ligna  quae  nunc  in  Hispania  grassatur,  per  fomi¬ 
tes,  ut  merces  peste  infectas,  vel  hominem  ab 
morbo  convalescentem,  in  Magnam  Britanniam 
invehi  potest :  maxime  est  verisimile,  si  coelum 
fuerit  nobis  idem  ac  Hispaniae,  morbum  facile 
posse  propagari  :  sed  quia  frigus  dotibus  ejus 
noxiis  obstare  apparet,  nullam  causam  fore  nobis 
hanc  pestem  horrendam  generis  humani  metu-  * 
endi ;  liec  leges  nostras  ad  contagium  praecaven¬ 
dum  institutas,  sine  justa  causa  omittendas  esse, 
spero.  Cum  comites  alicujus  navis  bellicae  in 
India  Occidentali  Febre  Flava  laborant,  septen¬ 
trionem  versus  navigare  jubentur,  et  naves  raro 
portum  petunt,  nisi  nautae  convalescere  incipiunt, 
quod  vi  subita  tempestatis  frigidae  subito  accidit. 

Nunc  ad  rem  summi  momenti,  curationem  ni¬ 
mirum  generalem  febrium,  pergam.  Experien¬ 
tia  mea  ab  aegris  ipsis  inspectis  omnino  nititur, 
et  opinionem  meam  quam  breviter  exponere  co¬ 
natus  sum,  ac  limites  huic  dissertationi  impositi 
sinerent.  Paroxysmi  febris  in  stadia  tria,  Frigi¬ 
dum,  Calidum  et  Sudans,  plerumque  dividuntur ; 
sed 'simul  in  memoria  tenendum  est,  stadio  fri- 

gido  non  prorsus  debilitatem  vel  depressionem 
adesse.  Utcunque  hse  sensu  generali  aegri  deno¬ 
tentur,  hoc  stadium  morbi  est  tantum  utpote  co¬ 
natus  generis  vasculosi,  si  sic  licet  dicere,  ad 
flammam  alendam,  et  sic  paroxysmum  febrilem 
stabiliendum.  Haec  sententia  de  signis  febris 
allata  rationem  idoneam  medendi,  saltem  nobis 
suggeret,  morbo  in  cunabulis  quasi  occurrendi : 
modum  quem  semper  institui  et  nunc  perhibebo, 
optimum  in  omni  varietate  febris  semper  depre¬ 
hendi,  et  praeter  expectationem  nobis  convenire. 

1“®,  Curatio  febris  constat  in  tollendo  violen¬ 
tiam  renixus. 

2^®,  Effectibus  debilitatis  occurrendo. 

In  tractando  febres  intermittentes  sanguinis 
missio  ad  initium,  si  febris  urget,  .prodest,  vel  si 
munera  hepatis  multum  impediuntur,  aut  lien 
ampliatur,  opus  est  submuriatis  hydrargyri  et 
antimonii  doses  parcas  exhibere,  attentione  ha¬ 
bita,  ut  alvus  sulphate  magnesiae  facilis  servetur. 
./Egro  convalescente,  cinchonam  vel  infusum  Co- 
lombae  licet  exhiberi  ;  sed  quia  haec  febris  formas 
diversas  induere  proclivis  est,  modum  variare  in¬ 
terdum  opus  sit. 

Febres  remittentes  biliosae  regionum  tropica¬ 
rum,  fere  eandem  rationem  medendi  postulant, 
quia  morbus  plerumque  hepati  insidet,  regimen 
antiphlogisticum  accuratum  summi  erit  momen¬ 
ti.  Ut  submurias  hydrargyri  pro  specifico  in 
plerisque  morbis  agit,  commodum  eum  in  hoc 
morbo  usurpandi,  est  manifestum  ;  ore  semper  ,ab 
eo  cito  affecto,  sulphas  magnesiae  in  parvis  dosi- 
bus  saepe  debet  sumi.  Mos  semper  fuit  mihi 
affusionem  frigidam  corpori,  per  spongias  fre¬ 
quentes,  et  eventu  felicissimo,  admovere.  Si 
febri  ante  diem  quintum  non  occurritur,  us¬ 
que  ad  nonum  et  saepe  decimum  quintum  pro¬ 
trahetur  ;  haemorrhagiam  profusam  ex  naso  crisi 
accedente  fieri  saepe  conspexi.  Cum  eram  ad 
Veram  Crucem  in  America  Hispanica,  mense  Ju¬ 
lii  1811,  in  nave  dicta  JBulwark^  gerente  bom- 
barda  septuaginta  quatuor,  in  spatio  duorum  die¬ 
rum  ducenti  et  plures  hominum  Febre  Biliosa 
Remittente  laborarunt.  Vomitu  bilioso  vel  cho¬ 
lera  morbo  cui  febris  gravis  accessit,  plerumque 
adorta  est :  sanguinem  copiose  mittere  in  constitu¬ 
tionibus  robustis  opus  fuit  vespere,  et  solutio  anti- 
monii  tartarizati  dosibus  parvis  exhibita,  intesti¬ 
na  purgando,  et  os  cito  afficiendo,  multum  pro- 


DE  FEBRIBUS  EPIDEMICIS.  S9 

fuit ;  solutionem  sulphatis  magnesiae  subinde  quo^ 
que  administravi,  et  omnes  aegrotantes  brevi  con¬ 
valuerunt.  Observatione  dignum  est  quod  navis 
Implacahle  dicta,  bombarda.  septuaginta  quatuor 
gerens,  mense  Novembris  salubri  habito,  paulo 
post  abitum  nostrum  ad  Havannam  advenit,  et 
‘ejus  comites  navales  modo  simili  correpti  fue¬ 
runt,  sed  septuaginta  homines  et  nonnulli  prae¬ 
fecti  infeliciter  perierunt.  Nullam  causam  pos¬ 
sum  reddere  hujus  febris  exist entis  lethalis,  nisi 
quod  tantum  paucis  septimanis  abhinc  ab  An- 
glia  vela  dederat,  et  tironibus  coelo  calido  non 
assuetis  impleta,  et  fortasse  eadem  attentione 
munditiae  ac  in  nave  JBulwark  non  adhibita. 


DE  CURATIONE  FEBRIS  COMMUNIS  CON¬ 
TINUAE. 

« 

Haec  remediis  mitioribus  aegro  juveni  et  ple- 
thorico  plerumque  impletur,  sed  febre  urgente,^ 
venaesectione  simul  cum  diaphoreticis  et  laxanti¬ 
bus  opus  erit.  Si  febris  indolem  typhi  quovis  tem¬ 
pore  exhiberet,  doses  parvae  submuriatis  hydrar- 
gyri  cum  opio  conjuncti,  fortasse  erunt  necessa^ 

riae,  et  emplastrum  vesicatorium  nuchae  quoque 
est  movendum,  alvo  facile  servata. 


DE  CURATIONE  TYPHI. 

Priusquam  submuriatem  hydrargyri  in  cu¬ 
ratione  typhi  exhibeo,  consilium  magnum  vel 
febre  ineunte  vel  provecta  (si  mihi  sic  loqui  li¬ 
ceat)  est,  ut  systema  ad  medicamenti  efficaciam 
recipiendum  parem.  Ut  melius  possim  intelligi, 
ratio  medendi  est  hujusmodi.  In  plurimis  ex¬ 
emplis  prima  accessione,  sanguinis  missio  et  pur¬ 
gantia  febri  statim  occurrere  saepe  satis  pollent. 
Contra,  si  dolor  capitis  hoc  modo  non  omnino 
cederet,  emplastrum  vesicatorium  nuchae  admo¬ 
veo  ;  et  adulto  grana  duo  submuriatis  hydrargyri 
et  quartam  partem  grani  opii,  quaque  tertia  ho¬ 
ra,  primum  praecipio,  et  in  intervallo  circiter  duo 
cochlearia  magna  solutionis  sulphatis  magnesiae, 
nempe  unciam  unam  in  unciis  decem  aquae  solu- 
tani ;  et  aliquod  diluens  pro  potu  commune, 
ut  aqua  in  panem  tostum  effusa,  est  usurpan¬ 
dum.  jEger  'in  lecto  duro  et  lodice  tantum,  si 
potest  fieri,  tectus,  in  cubiculo  bene  perflato  cu- 

bare  debet  ;  corporique  aqua  frigida  ope  spou- 
giorum  applicari  debet.  Hac  ratione  usurpata^ 
mutationem  salutarem  in  plurimis  exemplis  pe¬ 
riculosis  cito  factam,  quae  speciem  incantationis 
prasbuit,  conspexi.  Quantitas  hydrargyri  qua 
opus  fuit  parcissima  erat,  si  enim  grana  quatuor 
et  semisse  opii,  id  est,  quantitas  duarum  pilu¬ 
larum,  os  leniter  afficere  potest,  punctum  obtinui¬ 
mus,  nam  sanationis  parum  dubii  existit ;  et  si 
majorem  copiam  ante  effectum  inductum  adhi¬ 
beamus,  pro  injuria  constitutioni  illata,  ut  multi 
medici  dicunt,  contrarium  etiam  in  habitu  scro- 
fuloso  evenire  expertus  sum  :  ratio  medendi  adeo 
est  simplicissima,  ut  nullum  genus  medicamenti, 
praeter  diaetam  idoneam  et  alvum  facilem  serva¬ 
tam,  necessarium  sit.  In  quibusdam  casibus  ty¬ 
phi,  in  quibus  nihil  hydrargyri  exhibui,  sanatio 
semper  fuit  magis  dubia  et  protracta,  et  inter¬ 
dum  non  sine  recidiva. 

Cadaveribus  eorum  sectis  qui  ex  vitiis  hepatis 
perierant,  et  qui  plurimum  hydrargyri  sumpse¬ 
rant,  musculos  coloris  floridi,  quasi  in  solutio- 

/ 

nem  nitratis  potassae  vel  condimenti  fortis  im¬ 
mersi  fuissent,  saepe  observavi ;  et  illa  cadavera 
putredine  tardius  correpta  esse,  quam  nullo  hy- 

drargyri  usurpato,  etiam  in  coelo  calido  quo  ther- 
mometrum  ex  gradu  sexagesimo  sexto  ad  octo¬ 
gesimum  quartum  variat,  vidi  ;  quod  me  certio¬ 
rem  reddit  submuriatem  hy drargyri  dotes  insigni¬ 
ter  antisepticas  habere,  unde  ad  illam  conditionem 
putrescentem  systematis  in  febre  occurrentem 
praecavendam  magnopere  inservit,  quod  vix  vel 
ne  vix  quidem  ullis  aliis  modis  unquam  effici  po¬ 
test  ;  actione  ejus  imprimis  conditionem  illam 
morbidam  secretionum  in  sanam  mutante,  et  ae¬ 
quilibrium  circuitus  sanguinis  paulatim  restitu¬ 
ente. 


DE  CURATIONE  FEBRIS  MALIGNA  VEL 

FLAVtE. 


sunt  res  maximi  momenti,  quae  atten¬ 
tionem  sibi  in  bac  febre  vindicant :  San¬ 

guinem  morbi  ipso  initio  mittere.  2*^®,  Os  hy- 
drargyro  quamprimum  afficere :  Nam  si  venae- 
sectionem  postquam  febris  manifeste  prodierit 
negligimus,  eventus  maxim  erit  incertus,  quam¬ 
vis  lior^  sex  vel  decem  ab  primo  impetu  non 
elapsae  sint  :  ob  cursum  celerem  morbi,  gra- 

na  quinque  submuriatis  hydrargyri  cum  quarta 
parte  grani  opii,  omni  hora  tertia,  exhiberi  de¬ 
bent.  Opium  imprimis  utile  est  prohibendo  ne 
hydrargyrus  intestina  afficiat.  Drachma  un¬ 
guenti  hydrargyri  quaque  quarta  hora  infricanda 
est.  Haustus  salini  saepe  sunt  administrandi,  ca¬ 
pillitium  abradi  debet,  et  pannus  aqua  frigida 
madefactus  circum  id  est  obvolvendus :  aqua  fri¬ 
gida  quoque,  ope  spongiarum,  corpori  saepe  est  ap¬ 
plicanda,  quae  actioni  hydrargyri  minime  obstat ; 
contra,  hanc  febrem  debellando  cum  absorbentia 
facilius  excitantur,  magnopere  promovet ;  vesi- 
catorium  quoque  nuchae  applicare  oportet.  His 
modis  usurpandis,  si  salivationem  inducere  ante 
diem  tertium  possumus,  aegrum  periculo  esse  im- 
munem  pronunciare  licet.  Quaedam  constitutiones 
sunt  in  quibus  actio  hydrargyri  est  incerta:  si¬ 
quando  hoc  in  Febre  Maligna  accidit,  periculum 
ingens  imminet,  nisi  mutatio  fausta  fit.  In  for¬ 
mis  febris  gravioribus  quae  apud  Havannam  ob¬ 
servatae  sunt,  si  aliqui  aegri  diei  tertio  fuerunt 
superstites,  salus  fere  certa  fuit.  Convalescentia 
diu  fuit  protracta  nisi  mutatione  coeli  adjuta. 

Hac  ratione  medendi  plerumque  in  febribus 
usurpata,  felicitas  ejus  ex  modis  tempestivis  ad 

febrem,  et  imprimis  malignam  debellandam  exer¬ 
citis,  pendebit :  sed  his  neglectis,  sanguis  nimis 
saepe  sine  eventu  fausto  mittitur,  ut  e  renixu 
ingente  generis  vasculosi  valde  est  manifestum, 
qui  tantum  per  certum  tempus  perstabit.  Ta¬ 
lis  est  natura  hujus  mali,  ut  nisi  huic  obstamus 
tempestiva  venaesectione,  et  sic  massam  sanguinis 
minuimus,  et  materiem  pesti  tollimus,  quae  causa 
proxima  febris  quodammodo  habeatur,  eventus 
talis  negligentiae  satis  patebit,  ob  magnam  celeri 
tatem  qua  sanguis  e  corde  in  vasa  majora  et  sur¬ 
culos  minutos  propellitur  minores  ramuli  con¬ 
trahentur,  vel  vi  sua  resiliendi  privabuntur,  et  sic 
particulas  sanguinis  recipere  nequibunt  ;  unde 
congestiones  hepatis,  cerebri,  aliorumque  organo¬ 
rum  insigniorum,  et  fluidi  serosi  effusiones,  orien¬ 
tur. 


•  Sanguis  praesentem  horrorem  metuens,  ad  partes  maxi¬ 
me  calidas  concurrit  Hippocrates,  Lib.  de  Flat 


FINIS. 


